
Jautājumi un atbildes par atklāto konkursu

“Reģionālas un pilsētas nozīmes veloinfrastruktūras izbūve maršrutā Vecāķi–Carnikava”
(id. Nr. AMD 2026/55)

09.07.2026.
Jautājums:

Saskaņā ar Nolikuma 3.4.1.1., 3.4.1.2., 3.4.1.3. punktu (prasības speciālistiem) un 3.4.2. punktu (prasības pretendentam), tiek prasīta pieredze pilsētas vai apdzīvotas vietas ielu kurām saskaņā ar Aizsargjoslu likumu piešķirtas sarkanās līnijas, gājēju un/vai velo ceļa pārbūves, izbūves vai segumu atjaunošanas darbu vadīšanā/veikšanā.

Lai pretendenti varētu sagatavot nolikumam atbilstošus piedāvājumus un nerastos dažāda punktu interpretācija, lūdzam Pasūtītāju sniegt skaidrojumu un apstiprināt, ka:

Par ielas objektu atbilstību: Gan pretendenta (3.4.2. punkts), gan visu piesaistīto speciālistu – atbildīgā būvdarbu vadītāja (3.4.1.1. punkts), elektroietaišu būvdarbu vadītāja (3.4.1.2. punkts) un ūdensapgādes/kanalizācijas būvdarbu vadītāja (3.4.1.3. punkts) – pieredze tiks uzskatīta par atbilstošu, ja tā gūta pilsētas ielas izbūves, pārbūves vai seguma atjaunošanas ietvaros, ar nosacījumu, ka attiecīgā objekta ietvaros ir izpildīti visi Nolikuma apakšpunktos prasītie specifiskie darbu veidi un apjomi (piemēram, asfalta/bruģa platības, apgaismojuma izbūve, lietus ūdens kanalizācija).

Atbilde:

Pasūtītājs norāda, ka pretendenta (3.4.2.punkts) un atbildīgā būvdarbu vadītāja (3.4.1.1.punkts) pieredze tiks uzskatīta par atbilstošu, ja tā gūta pilsētas ielas izbūves, pārbūves vai seguma atjaunošanas darbu veikšanā/vadīšanā, ar nosacījumu, ka attiecīgā objekta ietvaros ir izpildīti attiecīgi nolikuma 3.4.1.1., 3.4.2.punktā prasītie darbu veidi un apjomi, savukārt, elektroietaišu būvdarbu vadītāja (3.4.1.2.punkts) un ūdensapgādes un kanalizācijas sistēmu būvdarbu vadītāja (3.4.1.3.punkts) pieredze tiks uzskatīta par atbilstošu, ja tā gūta pilsētas ielas izbūves vai pārbūves darbu vadīšanā, ar nosacījumu, ka attiecīgā objekta ietvaros ir izpildīti attiecīgi nolikuma 3.4.1.2., 3.4.1.3.punktā prasītie darbu veidi.
